Варона і рак
*Паводле Вацлава Ластоўскага*

Ляціць варона па­над ракой і каркае, ды так каркае, што не ўцярпеў рак сядзець у сваёй норцы і вылез паўзірацца, чаго яна

галосіць. Вылез рак і пытае ў вароны:

— Чаго ты гэткі гвалт падняла?

— Чаго я гвалт падняла? Кожны будзе крычаць на маім месцы: гняздо, у якім я вясну веснавала і лета летавала, цяпер цалкам усё засмечана.

— А куды ж ты цяпер ляціш? — пытае рак.

— Новае гняздо шукаць!

Падумаў­падумаў рак дый кажа:

— Э, кумка, дарэмная твая турбота, бо ты ж і новае гняздо засмеціш...